Intathelizindaba Zesifazana Zikhuthazwa Ukuloba Indaba Zombusazwe
Intathelizindaba zesifazana zikhuthazwa ukuba zibhale indaba ezivame ukulotshwa ngezesilisa ezifana lezombusazwe nxa zifuna ilizwi lazo lizwakale ngokuveza imbono yabo.
HARARE — Linkhuthazo yenziwe ngeyinye yengcwethi ezidumileyo ekwethulweni kwezindaba okwamanye ongumqondisi womsakazo weRadio VOP ose Harare, uMnu. John Masuku lapho egqiba umhlangano wezifundo wentathelizindaba ezisachathulayo ze nhlanganiso ye Young journalists Association (YOJA). UMasuku uthe abesifazana akusamelanga besabe ukubhala indaba yiloba zaluphi uhlobo. Intathelizindaba esakhulayo, uPascal Madiri uthe abesifazana kumele bakhuthazwe ukubhala indaba ezingacina ziphakamisa abanye babo. Inhlanganiso yeYOJA imanyene leyeAdvocates for Progress yakwele Melika kuhlelo lokufundisa intathelizindaba ezisachathulayo ngokusakaza lokuloba indaba ngesikhathi sokhetho. Isikhulumeli seYOJA, uMnu. Leopold Munhende uthe imfundo enikezwe nguMasuku iqakathekile kakhulu. Enye intathelizindaba esakhulayo, uKudzanai Gerede uthi abesifazana babulawa yikuthi nxa bengabe sebendile kuba nzima ukusebenza bengaqalanga bacela kumbe ukucebisa omkabo lokwesaba udlame lwezombusazwe. Intathelizindaba zesifazana ngibona lihlutshwa ngokuthi imvumo iqala ivele emadodeni abo. Kube lokwesaba. Lokhu kungenxa yokuthi ezombusazwe zandise ukucina sezilodlakela. UMasuku uthe kuyahlukumeza ukubona intathelizindaba zesifazana ezingcwethi emsebenzini zikhanya zisesaba njalo zizifihla ekubhaleni lokusakaza indaba ezingeke zabenza zakhuphulwa ezikhundleni zobukhokheli. Inhlanganiso yeYOJA isungulwe ngomnyaka ophelileyo ngenjongo yokunceda intathelizindaba ezisakhulayo ngokuzifundisa lokuzihlanganisa lengcitshi ezikulu msebenzi.